Danele Sarriugarte

Danele Sarriugarte Mochales (Elgoibar, Gipuzkoa, 1989ko abuztuaren 24a) idazlea, itzultzailea, literatura-kritikaria eta kazetaria da.

 Ibilbidea 
Euskal Herriko Unibertsitatean Itzulpengintza eta Interpretazioan lizentziaduna, Pentsamendu Kritikoko graduondoko ikasketak egin zituen Udako Euskal Unibertsitatean. Horrez gain, Literatura Konparatuko masterra ikasi du Bartzelonako Unibertsitate Autonomoan.

2012an Igartza Saria irabazi zuen Mamuak izenburuko eleberri proiektua aurkeztuta, baina eleberria Erraiak izenburupean argitaratu zen 2014an. Eleberriari Zilarrezko Euskadi saria eman zion Gipuzkoako liburu saltzaileen gremioak, urtero Liburuaren Nazioarteko Egunaren harira eman ohi duen saria. Bikote baten harremanetan gertatzen den haustura da eleberriaren gaia; familia, gizarte, eta lagunarteko giroan kokatuta hausturak eragiten duen obsesioa deskribatzen du liburuak.

2015ean Donostiako Udal Hauteskundeetan PlaZ! alderdi feministako zerrendan hautagai agertu zen.

Kazetari lanetan aritu da Berria, Argia eta Pikara Magazine hedabideetan.

 Liburuak 
 Eleberriak 
 Erraiak (Elkar, 2014, )
 Azala erre (Elkar, 2018, )
 Beste zerbait (Consonni, 2025)

 Kontakizun laburrak 

 Zer gertatzen da K herrian ilargi beteko gauetan? (2020). Azala espazioak ekoitzitako Zirriborroak eta gero proiekturako idatzitako lana.

 Itzulpenak 
 Saiakera 
 Walter Benjamin: Denbora, historia eta artearen inguruko testuak (Sans Soleil, 2015). Teresa Pradera, Mikel Babiano, Amaia Donés eta Iñaki Segurolarekin elkarlanean itzulia.
 Angela Davis: Emakumeak, arraza, klasea (Elkar eta Jakin, Eskafandra bilduma, 2016)
 Monique Wittig: Pentsamendu heterozuzena (Susa; Lisipe bilduma, 2017). Mirentxu Larrañaga, Maialen Berasategi eta Irene Arraratsekin elkarlanean itzulia.
 Eva Illouz: Arimaren etorkizuna: estandar emozionalen sorrera (Katakrak, 2020)
 Slavoj Žižek: IZUrriA! COVID-19ak mundua astindu du (Txalaparta, 2020)
 Nick Estes: Gure historia da etorkizuna: Standing Rock vs Dakota Access oliobidea, eta indigenen erresistentziaren tradizio luzea (Katakrak, 2020). Amaia Astobizarekin elkarlanean itzuli du.
 Henry David Thoreau: Walden (Katakrak, 2021)
 Nancy Fraser: Kapitalaren lantegi ezkutuak (Susa, 2021). Mirentxu Larrañaga, Maialen Berasategi eta Irene Arraratsekin elkarlanean itzulia.
 Assata Shakur: Autobiografia bat (Katakrak, 2022)
 McKenzie Wark: Maitasuna eta dirua, sexua eta heriotza (Katakrak, 2024)
 Roland Barthes: Dolu-egunerokoa (Katakrak, 2025)

 Poesia 
 Audre Lorde: Poesia kaiera (Susa, 2016)

 Narratiba 
 David Foster Wallace: Sekula gehiago egingo ez dudan gauza ustez dibertigarri bat (Pasazaite, 2016)
 Dolores Redondo: Bihotzaren ipar aldea (Erein, 2019)
 Luisa Carnés: Hamahiru ipuin (Erein, 2022)
 Dolores Redondo: Uholdearen zain (Erein, 2023)

 Antzerkia 

 2021: Maitasunaren itxiera antzezlana, Pascal Rambert idazle eta zuzendari frantsesarena, Eneko Sagardoi aktorearekin batera itzuli zuen. Pascal Rembartek urtero hizkuntza berri batean egiten du “Clôture de l’amour” munduan, eta 2021ekoa euskarazko hau aukeratzeko orduan, asko gustatu zitzaion aktoreetako batek itzuli izana. Interesa piztu zion horrek.

 Haur eta gazte literatura 
 Geoff Rodkey: Tapper bikiak gerran (elkarren kontra) (Elkar, 2015)
 Geoff Rodkey: Tapper bikiak New York astintzen (Elkar, 2016)
 Geoff Rodkey: Tapper bikiak lehendakari (Elkar, 2017)

 Emanaldiak 

 Popperra, afterra, utopia (Loraldia, 2023). 

 Sariak eta errekonozimenduak 

 2017an Martin Ugalde beka.
 2015ean Zilarrezko Euskadi Saria.
 2012an Igartza Saria

 Erreferentziak 

 Kanpo estekak 
 Ibai Atutxa eta Danele Sarriugarteren Formaedukia podcasta Basilika podcast gunean.
 ALTER EGO: DANELE SARRIUGARTE (Gaztezulo, 2017)
 Danele Sarriugarte, LITERAKTUM
 Danele Sarriugarte (DAPA. Bideoa, 2019)
 Danele Sarriugarte Inguma datu-basean

Kategoria:Elgoibarko idazleak
Kategoria:Euskal Herriko Unibertsitateko ikasleak
Kategoria:Bartzelonako Unibertsitate Autonomoko ikasleak
Kategoria:Euskal Herriko kazetariak
Kategoria:Euskal Herriko itzultzaileak
Kategoria:Emakume itzultzaileak
Kategoria:Euskal Herriko LGBT pertsonak
Kategoria:LGBT idazleak